钦定古今图书集成/明伦汇编/交谊典/第022卷 > 《礼记》 > 《姤卦》
## 钦定古今图书集成/明伦汇编/交谊典/第022卷 > 《礼记》 > 《姤卦》

九二，包有鱼，无咎，不利宾。

〈程传〉“包”者，苴裹也。鱼，阴物之美者。阳之于阴，其所悦美，故取“鱼”象。二于初，若能固畜之，如包苴之有鱼，则于遇为“无咎”矣。“宾”，外来者也。不利宾。包苴之鱼，岂能及宾，谓不可更及外人也。

《象》曰：“包有鱼”，义不及宾也。